Iordaniyada politsiya va jangarilar o‘rtasidagi otishma qurbonlari soni 8 kishiga yetdi

Iordaniyaning janubidagi Al-Karak shahridagi politsiya postlariga hujum qilgan jangarilar va politsiya o‘rtasidagi otishmada halok bo‘lganlar soni 8 kishiga yetdi, deb xabar bermoqda Iordaniya OAV.
Noma'lum bosqinchilar 18 dekabrda Al-Karakdagi xavfsizlik kuchlari markazi va politsiya postlariga hujum qilib, so‘ngra sayyohlar tashrif buyuradigan diqqatga sazovor joy – salb yuruvchilar tomonidan qurilgan qadimiy qal'a ichiga berkinib olgan va u yerda bir necha odamni garovga olgan.
OAV xabar berishicha, halok bo‘lganlar orasida xavfsizlik kuchlarining 5 nafar xodimi, ikki nafar fuqaro va bir nafar kanadalik sayyoh ayol bor. 
Shuningdek, 22 kishi – politsiyachi va fuqarolar jarohat olgan, ulardan ba'zilarining ahvoli jiddiy. Ma'lum qilinishicha, jangarilarni yo‘q qilish bo‘yicha operatsiya hali yakunlanmagan.
"Al-Arabiya" telekanalining ma'lum qilishicha, garovga olinganlardan bir qismi ozod qilingan, ular orasida xorijlik sayyohlar bor.